Vizuālās mākslas darbu konkurss

**“Mans dakteris”**

2025. gada 27. septembrī Ventspils slimnīcai apritēs 100 gadi – būs pagājis gadsimts, kopš ventspilniekiem tuvu dzīvesvietai pieejama medicīniskā aprūpe. Lai atzīmētu šo nozīmīgo jubileju, kā arī popularizētu ārsta profesiju jau pirmo klašu audzēkņu vidū, tiek izsludināts zīmējumu konkurss “Mans dakteris”.

Ventspils slimnīca ir būtiska daļa no Ziemeļkurzemes reģionālās slimnīcas, kas apvieno Ventspils slimnīcu, Talsu filiāli, Kuldīgas Ambulatoro centru un Kurzemes Acu centru Liepājā.

Slimnīcas misija –sniegt mūsdienīgus un kvalitatīvus veselības aprūpes pakalpojumus, nodrošinot Ziemeļkurzemes reģiona iedzīvotājiem pakalpojumu pieejamību tuvu dzīvesvietai, iespējami veselīgāku un pilnvērtīgāku dzīvi.

**Vizuālās mākslas konkursā aicinām piedalīties Ventspils valstspilsētas vispārizglītojošo skolu 1.–4. klases skolēnus!**

**Organizatori:** Ziemeļkurzemes reģionālā slimnīca sadarbībā ar Ventspils valstspilsētas kultūras izpratnes un pašizpausmes mākslā mācību jomu.

**MĒRĶIS UN UZDEVUMI**

Vizuālās mākslas darbu konkursa “Mans dakteris” **mērķis** ir

* veicināt skolēnu radošo un māksliniecisko iztēli;
* veicināt uzticēšanos veselības aprūpes speciālistiem.

**Uzdevums:** uzzīmēt/uzgleznot radošo darbu ar nosaukumu “Mans dakteris”. Tajā var attēlot gan reālo pieredzi ar kādu no ārstiem, gan savu “ideālo” jeb iedomāto dakteri, ja reālas pieredzes vēl nav. Brīva vieta fantāzijai un interpretācijai, attēlojot savu dakteri.

**Mērķauditorija:** 1.–4. klašu vispārizglītojošo skolu skolēni.

**Izstrādes nosacījumi:** Zīmējums autora izvēlētā tehnikā (nedrīkst izmantot attēla apstrādes un digitālus zīmējumus). Viens autors konkursā piedalās ar vienu darbu.

**Noformējums, iesniegšana:**

* Darbu izpilda brīvi izvēlētā tehnikā A4 formātā (no vienas skolas iesniedz ne vairāk kā
* 5 darbus).
* Darba aizmugurē labajā stūrī pielīmē vizītkarti (datordrukā), kurā norāda darba autora vārdu un uzvārdu, klasi, skolu un skolotāju.
* Darba aizmugurē ir īss vēstījums (ap 50 vārdiem), kurā izklāsta darba saturu, attēloto.
* Darbi jāiesniedz Ventspils 4. vidusskolā līdz 2025. gada 14. aprīlim (Norāde – Madarai Lilienfeldei).

**Organizatora tiesības:**

Konkursa organizatoriem ir tiesības konkursam iesniegtos darbus izmantot publikācijās,

izstādēs, publicitātes (reklāmas) materiālos. Darbi paliek organizatoru rīcībā un atpakaļ autoriem netiek izsniegti.

Konkursa darbi tiek eksponēti izstādē Ziemeļkurzemes reģionālajā slimnīcā.

**VĒRTĒŠANA UN APBALVOŠANA**

**Vērtēšanas kritēriji:**

* darbu atbilstība tēmai, nolikuma prasībām;
* darba vēstījums;
* darba risinājums (krāsa, tehnika);
* darba kvalitāte.

Darbus vērtēs žūrija klātienē, kā arī tiks izvirzīta iedzīvotāju simpātija (balsojums notiks elektroniski slimnīcas *Facebook* lapā).

Tiks apbalvoti 1., 2. un 3. vietas ieguvēji (žūrijas vērtējumā), kā arī iedzīvotāju simpātijas ieguvējs.

Darbu vērtēšana notiek līdz 2025. gada 25. aprīlim. Konkursa rezultāti tiks publiskoti 29. aprīlī slimnīcas mājas lapā un slimnīcas sociālo tīklu kontos.

**Kontakti plašākai informācijai, jautājumiem:**

* Santa Koha, Ziemeļkurzemes reģionālās slimnīcas sabiedrisko attiecību vadītāja. Tālr.: 29672420, e-pasts: santa.koha@ventspils.lv.
* Madara Lilienfelde, Kultūras izpratnes un pašizpausmes mākslā mācību jomas koordinatore. Tālr.: 29117869, e-pasts: madara.lilienfelde@ventspils.lv.